  Виталий Пронин Фото: https://vk.com/udmurt.centerТа ужрадэ вуылӥз Тӧро Алекснадр Бречалов. Парк пуктэмын «Улон инты но городэз радъян»нацпроект улсын. Солэсь проектсэ кылдытон бордын тыршиз Удмуртиысь интыосты азинтонъя центр. Соос Кезын улӥсьёслэсь тунсыкъяськизы — кыӵеен адӟо вуоно парксэс, кыӵе объектъёсты пуктоно? Калыклэсь вань мылкыдзэ санэ басьтыса, проектсы кисьмаз, лэсьтӥськисьёс ӝоген уж борды басьтӥськизы.  Паркын туж шулдыр, отын сыло тӧдьы кызьпуос. Пукон-шутэтскон интыос, нылпиослы шудон площадкаос пулэсь лэсьтэмын. Эсьмаса, тротуаръёсыз но пулэн вӧлдэмын. Кезын кадь паркез мукет ёросъёсын но уд пумита на. Азьланяз радъяськоз на лэсьтӥськонлэн 3-тӥ люкетэз. Озьыен, парк уката шулдыргес луоз.  Паркез ӝутон пайдаен берытскиз экологилы но. Кыдёкын ик ӧвӧл интыяськем нюклэн ярдуръёсыз юнматэмын вал, гумыос кыскыса, каргуртысь шуръёс но ошмесъёс одӥг тыметэ огазеяськизы. Отчы каръяськизы кырӵӧжъёс. Табере паркын ваньмон дырзэ ортчытэ покчиез но, арлыдоез но. Мӧйыос чылкыт омырен шокало я скандинавской амалэн бызьыло, нылпиос площадкаын шудо, сюан шудӥсьёс туспуктэме пуксьыны лыкто. Елена Никитина  